KIRJALLINEN KYSYMYS E-2876/02 esittäjä(t): Stavros Xarchakos (PPE-DE) komissiolle. Terveys- ja sosiaalihuolto Kreikassa.



Virallinen lehti nro 242 E , 09/10/2003 s. 0030 - 0031



KIRJALLINEN KYSYMYS E-2876/02 esittäjä(t): Stavros Xarchakos (PPE-DE) komissiolle (14. lokakuuta 2002) Aihe: Terveys- ja sosiaalihuolto Kreikassa Viime aikoina Kreikan lehdistössä on kirjoitettu laajalti ongelmista, joita esiintyy terveys- ja sosiaalihuoltoministeriön hallinnoiman ja yhteisön kolmannesta tukikehyksestä rahoitetun toimintaohjelman Terveys ja sosiaalihuolto (EPIP) edistymisessä. Tunnetusti osa EPIP:n varoista tulee Euroopan aluekehitysrahastosta (EAKR). Haluaisin saada tietää täsmälleen minkä yhteisön kolmannesta tukikehyksestä terveysalalla rahoitettavien hankkeiden komissio tietää käynnistyneen Kreikassa? Minkäsuuruisia summia EAKR on myöntänyt (automaattisesti annettavina ennakkomaksuina tai maksuhakemusten perusteella, hanketta kohti) terveysalalla (1 ja 2 osasto)? Täsmälleen minkä yhteisön kolmannesta tukikehyksestä sosiaalihuoltoalalla rahoitettavien hankkeiden komissio tietää käynnistyneen Kreikassa? Minkäsuuruisia summia EAKR on myöntänyt (automaattisesti annettavina ennakkomaksuina tai maksuhakemusten perusteella, hanketta kohti) sosiaalihuoltoalalla (3 osasto)? Täsmälleen minkä yhteisön kolmannesta tukikehyksestä tukitoimien alalla rahoitettavien hankkeiden komissio tietää käynnistyneen Kreikassa? Minkäsuuruisia summia Euroopan yhteisön rahastoista on myönnetty (automaattisesti annettavina ennakkomaksuina tai maksuhakemusten perusteella, hanketta kohti) tällä alalla (4 ja 5 osasto)? Miten komissio kommentoi niitä syytöksiä, joita (komission pääjohtaja) Vestraete esitti vieraillessaan jokin aika sitten (19. kesäkuuta 2002) Ateenassa hän sanoi, että Kreikan terveys- ja sosiaalihuoltoministeriön vuoden 2001 hankkeita koskevat ehdotukset olivat huolestuttavia? Mistä johtui Verstraeten ja (terveys- ja sosiaalihuoltoministeriön pääsihteerin) Sofianosin välinen erimielisyys 19. kesäkuuta seurantakomitean toisessa kokouksessa Ateenassa, missä Sofianos puhui 60 miljoonan euron investoinneista, kun taas komissio jonka edustajana Verstraete puhui ei katsonut niiden voivan missään tapauksessa nousta yli 7,5 miljoonaan euroon Kreikassa vuonna 2002? Mikä on ollut EPIP:n käyttöön otettujen määrärahojen kokonaissumma sen kaksivuotisen toiminnan aikana? Anna Diamantopouloun komission puolesta antamayhteinen vastauskirjallisiin kysymyksiin E-2876/02 ja E-2877/02 (26. marraskuuta 2002) Komissio hyväksyi toimintaohjelman Terveys ja sosiaalihuolto 4. huhtikuuta 2001. Yhteisön tuen kokonaissumma on 385 miljoonaa euroa, joista 220 miljoonaa euroa myönnetään Euroopan sosiaalirahastosta (ESR) ja 165 miljoonaa euroa Euroopan aluekehitysrahastosta (EAKR). Komissio on tähän mennessä myöntänyt tälle ohjelmalle maksusitoumusmäärärahoina 110 miljoonaa euroa (61 miljoonaa euroa ESR:stä ja 49 miljoonaa euroa EAKR:stä) ja maksanut ennakkona 27 miljoonaa euroa (15,5 miljoonaa euroa ESR:stä ja 11,5 miljoonaa euroa EAKR:stä). Komissiolle jätettävät välimaksuhakemukset koskevat 8,8 miljoonan euron kokonaissummaa, josta komissio on tähän mennessä maksanut 565 000 euroa. Loppuosasta on äskettäin tehty hakemus, jota käsitellään parhaillaan. Komissio toimittaa suoraan arvoisalle parlamentin jäsenelle ja parlamentin pääsihteeristölle luettelon, jossa on hanke- ja osastokohtaisesti kaikki toimintaohjelman mukaisesti käynnistetyt hankkeet ja rahastokohtaisesti niihin myönnetyt määrärahat. Ateenassa 19. kesäkuuta 2002 pidetyssä ohjelman seurantakomitean kokouksessa komission yksikönpäällikkö Verstraete ja Kreikan terveys- ja sosiaalihuoltoministeriön pääsihteeri Sofianos vaihtoivat ohjelman edistymistä koskevan keskustelun aikana näkemyksiä vuoden 2001 toteutuksista ja ohjelman menoennusteista vuoden 2002 lopussa. Komission ilmaisemat huolet perustuivat siihen, ettei komissiolle ollut jätetty seurantakomitean kokoukseen mennessä yhtään välimaksuhakemusta, mikä saattoi ilmentää viivästystä ohjelman toteuttamisessa. Lisäksi komission näkemys perustui ennusteisiin, jotka Kreikan valtiovarainministeriö oli esittänyt muutamaa viikkoa ennen tätä kokousta ohjelman toteuttamisen tilasta vuoden 2002 lopussa. Näistä ennusteista kävi ilmi, että tälle ohjelmalle myönnettäisiin ESR:stä 7,5 miljoonaa euroa, kun terveysministeriön pääsihteeri puolestaan esitti kokouksessa ohjelman toteuttamisesta ennusteita, joiden mukaan koko ohjelmalle myönnettäisiin määrärahoja huomattavasti enemmän, jopa 60 miljoonaa euroa.